Паводле неафiцыйных зьвестак, затрыманьне згаданага грузу, якi накiроўваўся з Расеi ў Польшчу, адбылося выпадкова. Мытнiкi зьвярнулi ўвагу, што ў дакумэнтах выкарыстаная пячатка старога ўзору, i вырашылi ўважлiва дагледзець аўтамабiль. Замест задэкляраванага чорнага мэталу ў машыне знаходзiлiся палiўныя бакi й запасныя часткi для расейскiх самалётаў-зьнiшчальнiкаў МiГ-29. Зьвяртае на сябе ўвагу, што ўсе запчасткi былi новыя, а зьнiшчальнiкi гэтай мадыфiкацыi выкарыстоўваюцца выключна ў вайсковых апэрацыях.